Luca Signorelli

Pitor.
Nassù a Corton-a vers ël 1455, mòrt a Corton-a dël 1523.

A l'é probabilman formasse a Aress, ant l'atelié ëd Piero della Francesca, dont soe prime euvre a son forteman anspirà.
Sota l'anfluss d'Antonio del Pollaiuolo e ëd Verrocchio, a l'ha tòst trovà un langage formal espressiv, con dij përsonage da j'ategiament ëstilisà, conforma a na disposission soens geométrica.

Vers ël 1482-1483 a l'ha realisà sota la diression dël Perugin doi fresch ëd la capela Sistin-a, a Roma.

A l'ha passà ël rest ëd soa vita ant ël mesdì dla Toscan-a e an Umbria, andoa a l'ha travajà, tra l'àutr, a Spoleto, a Voltera, a Perugia e a Sansepolcro.
Durant l'istà 1502 sò fieul pi grand e colaborator a l'é mòrt dla pest, pòch ëd temp apress la mòrt ëd n'àutr dij sò fieuj an na rusa.

 Euvre prinsipaj 
 Ritrat ëd Dante Alighieri (1485-1490; 23,7x15,5 centim)
 Nonsiassion (1491, tempra su bòsch, 282x205 centim, goernà al Musé cìvich ëd Voltera)
 Complenta an sël Crist mòrt (1502, tempra su bòsch, 270x240 centim), goernà al Musé diocesan ëd Corton-a
 Madòna con Bambin e dij sant (1520 anviron, tempra su bòsch, 342x233 centim), goernà al Musé d'art medieval e moderna d'Aress
 La pitura a l'era stàita realisà për la congregassion ëd San Giròni a Aress. Marìa a dòmina dzora a 'd teste d'àngej an companìa dij patron dla sità, san Donà e sant Ësteo. Ai sò pe, vestì con richisia, a l'é setà 'l re Dàvid. Da banda 'd chiel a-i é san Giròni e san Nicòla, ch'a arcomanda ël donator a la mare ëd De. Ël tablò a l'ha a sò cò De ël Pare, sircondà da dj'àngej.

Signorelli, Luca